Viborger Samler, 1840-09-19
Frankerig. Paris, den 9de Septbr. Natten imellem den 6te og 7de holdt Haandværker-Comitteen, et Møde i Værtshuset ved St. Mande og i Steenbrudene ved Charenton. En Escadron af Municipalgarden arresterede 30 Jndivider. Kl. 6 om Morgenen forsamledes Ministerconseilet; Politipræfecten og Chefen for Nationalgarden vare tilstede; Troppebevægelserne ordnedes med Hurtighed og Kraft. Man tilbød de udenlandske Magters Gesandter Sauvegarder, 35 a 40,000 Md. af alle Vaabenarter, foruden Nationalgarden, stode til Regjeringens Disposition Jmidlertid tiltog Gjæringen i den urolige Forstad St. Antoine. Arbeiderne flokkede sig, intet Oprørskrig hørtes. Kl. 1 om Middag gjenlød det Raab: "Republiken leve, ligeoverfor den i Fieschis Sammensværgelse implicerede, og senere guillotinerede Pepins Huus. En betydelig Folkestimmel fandt Sted paa dette Punct; en Cavalliecharge udførtes; Arbeiderne adspredtes, og trak sig tilbage til det Jndre af Forstaden. De af Haandværkerne udstødte Trusler vare ikke rettede imod Regjeringen, men imod enkelte af deres egne Fabrikherrer. Hos flere arresterede Jndivider fandtes store Pengesummer, flere Haandværkere fængsledes i det Øieblik, da de vare sysselsatte med at uddeele Penge iblandt deres Kammerater. Ledsaget af Ministrene, begav Prindsen af Orleans sig om Aftenen til Bastille pladsen, og red over Boulevarderne. Da ingen alvorlige Demonstrationer fandt Sted, vendte Tropperne tilbage til Casernerne. Jgaar Formiddags stode Regimenterne opstillede. Henved Middag dannedes atter nogle Grupper i Forstaden St. Antoine og paa marche des Innoncens; strax beordredes nogle Troppeafdelinger til at occupere disse Puncter. 1500 Haandværkere ere arresterede. Om Aftenen var det roligt. Aldrig vare saa betydelige Stridskræfter udviklede som ved denne Emente. Den bevæbnede Magt var især concentreret paa 5 Hovedpuncter: Tuilerierne, Raadhuuspladsen, Boulevard St. Martin, Politipræfecturet og Bastillepladsen; paa disse Puncter vare Kanoner opplantede. – Fra Kl. 10 om Aftenen og indtil Midnat rede Conseilspræsidenten, Ministrene for det Jndre og Krigsdepartementet, Politipræfecten, Obersten for Municipalgarden nogle Stabsofficierer, ledsagede af en Piquet af Municipalgarden over Kaierne, Bastillepladsen og Boulevarderne. Jkke 1, men 4 Barricader vare opkastede af Rolighedsforstyrrerne. Den første spærrede Gaden til St. Antoine, og var dannet af en omvæltet Omnibus, nogle Fade og flere andre Materialier. Da Municipalgarden rykkede frem, flygtede Arbeiderne. Den anden spærrede rue traversiere, men blev øieblikkelig stormet. Den tredie opførtes paa Høiden af hospice des orphelins; her havde man allerede begyndt paa at optage Brolægningen, da Tropperne indfandt sig. Ved Indgangen til rue Lenoir var opført den 4de Barricade, dannet af en Vogn og nogle Bygningsmaterialer. Ogsaa denne ødelagdes strax. Mange Personer af de arbeidende Classer vare vendte tilbage til deres Sysler. Allerede i Gaar bleve mange Jndivider – anklagede for at have forledet deres Kammerater til Coalitioner – dømte af Tugtpolitiretten. Flere dømtes til 3 og 2 Aars, andre kun til 3 Maaneders Fængsel; enkelte til at staae i 5, 3 og 2 Aar, under Politiets Opsigt.